Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: az 1986. évi 15. törvényerejû rendelettel hirdette ki, melynek végrehajtásáról a 271/2002. (XII. 20.) Korm. rendelet
Paragraph Index: 700

az 1986. évi 15. törvényerejû rendelettel hirdette ki, melynek végrehajtásáról a 271/2002. (XII. 20.) Korm. rendelet rendelkezik. A CITES célja azoknak a fajoknak a védelme, melyeket elsõsorban a nemzetközi kereskedelem veszélyeztet. Szigorú engedélyezési rendszerrel szabályozza a hatálya alá tartozó közel 35 000 állat- és növényfaj nemzetközi kereskedelmét, melyeket a veszélyeztetettségük alapján három függelékbe sorol. Az EU 338/97/EK rendelete, valamint az ennek végrehajtására kiadott 939/97/EK és 1808/2001/EK rendelet a közösségi államok számára jogszabályban írja elõ az egyezmény végrehajtását. Csatlakozásunkat követõen néhány szigorúbb hazai elõírás megtartása mellett e jogszabályok paragrafusai lépnek a jelenleg érvényes hazai jogszabályok helyébe. Az egyezmény minisztériumokhoz telepített engedélyezési rendszerrel mûködik, amelyhez egyéb hatósági, nyilvántartási, ellenõrzési feladatok is társulnak. Az országba be- és kilépõ, a CITES hatálya alá tartozó példányokhoz az import- és export (reexport)-engedélyeket a Környezetvédelmi és Vízügyi Minisztérium CITES-igazgatási hatósága állítja ki. Az egyezmény új végrehajtási rendelete által elõírt szigorúbb engedélyezési rendszerbõl adódóan a kiállított engedélyek száma várhatóan egy nagyságrenddel emelkedik. Az engedélyek megnövekedett számából következõen emelkedik a hatósági ellenõrzések, lefoglalások és elkobzások száma is. E feladatok európai uniós szintû végrehajtásához az igazgatási hatóság létszámfejlesztésére van szükség. Az egyezmény végrehajtására kiadott új kormányrendelet — a korábbi rendelethez hasonlóan — bejelentési kötelezettséget ír elõ a fajok bizonyos körére vonatkozóan, ezen fajok minden egyes példányáról nyilvántartást kell vezetni. Az igazgatási hatóságnál lévõ központi nyilvántartást a tervidõszakban a nemzetipark-igazgatóságokhoz kell telepíteni. Ehhez kapcsolódóan ki kell alakítani egy számítógépes adatbázist és a központi, illetve területi nyilvántartás közötti kommunikáció informatikai hátterét. Az igazgatóságokhoz telepített nyilvántartással együtt jár a bejelentésköteles példányok, kereskedõk, üzletek ellenõrzése, a vám- és más hatóságokkal való kapcsolattartás. A feladatok ellátásához szükség van a megfelelõ infrastrukturális háttér (gépjármûhasználat, számítógép, mobiltelefon stb.) kialakítására. A jogalkotás terén fontos feladat az egyezmény szövegét kihirdetõ törvényerejû rendelet törvénnyé történõ átalakítása. 5.4.2.1.2.2. Képzés (vámszervek, állat- és növényegészségügy, rendõrség stb.) és a közvélemény tájékoztatása A CITES hazai végrehajtásában a természetvédelmi hatóságok mellett kiemelkedõ szerepe van a vám- és pénzügyõrségnek. Az egyezmény engedélykötelezettséget ír elõ a függelékeiben szereplõ fajok példányainak országhatáron történõ átszállítására. Tekintve, hogy a nemzetközi kereskedelem ellenõrzése a leghatékonyabban a határokon történõ átlépéskor lehetséges, ebben a munkában jelentõs feladatok hárulnak az itt mûködõ vámhivatalokra, állat- és növényegészségügyi állomásokra. Ugyanakkor a vámszervek feladata a határon áthaladó szállítmányokhoz tartozó engedélyeken a ki- és beléptetés tényének feltüntetése is. Ahhoz, hogy a vám- és pénzügyõrség munkatársai ezeknek a feladatoknak maradéktalanul eleget tudjanak tenni, folyamatos képzésükre szükség van. Ezeket a továbbképzéseket az elmúlt években a VPOP és a TvH között 1996-ban megkötött és 2002-ben megújított együttmûködési megállapodás keretében a természetvédelmi szakemberek rendszeresen megtartották, és ennek folytatása a jövõben is kiemelkedõ fontosságú feladat. Ugyanez vonatkozik a növény- és állat-egészségügyi szakemberek továbbképzésére és részvételük aktívabbá tételére is. Fontos feladat a rendõrség területi szerveinek bevonása az egyezménnyel kapcsolatos belterületi ellenõrzésekbe. A rendõri szerveknek jelentõs szerepük van az egyezmény elõírásainak megszegése esetén indult büntetõeljárások nyomozati szakaszában. Ezen feladatok ellátásához képzésük alapvetõ jelentõségû. A washingtoni egyezményt kihirdetõ jogszabályok kötelezettségeket írnak elõ az állampolgárok érintett köreire vonatkozóan is. Ezen elõírások megismertetése a társadalom minél szélesebb rétegeivel, valamint az érintett szektorokkal kiemelten fontos feladat. Ennek érdekében az egyezmény céljait és elõírásait a nagyközönséggel megismertetõ kiadványok, tájékoztató anyagok, plakátok elkészítésére, esetleg kampányok megszervezésére van szükség. Emellett fokozott figyelmet kell fordítani arra, hogy a téma rendszeresen szerepeljen a médiában, hiszen valójában csak így lehet az ország lakosságával a CITES legfontosabb tudnivalóit megismertetni. 5.4.2.1.3. Az EU Víz Keretirányelve

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes